ישנם ילדים הנולדים ללא קורפוס קלוסום, מצב שנובע לרוב מתופעה נדירה הנקראת agenesis - ליקוי התפתחותי בקורפוס קלוסום, שמופיע בשכיחות של 1 מתוך 3,000 לידות.
הקורפוס קלוסום יכול גם להינזק בשלב מאוחר יותר בחיים, בעקבות פגיעה מוחית לדוגמא.
פגיעה בהתפתחות הקורפוס קלוסום יכולה להתרחש מאוד מוקדם - במהלך שבועות 5-16 להריון.
במקרים מסוימים, קיים קשר בין פגמים התפתחותיים בקורפוס קלוסום לבין הפרעות פסיכיאטריות:
ישנו תיעוד לגבי מטופלים שסבלו מסימפטומים פסיכוטיים ברורים, חלקם קיבלו אבחנה של סכיזופרניה. ישנם גם מקרים של קשר בין הפגיעה המוחית לבין הפרעות אישיות, דיכאון, הפרעה קונברסיבית ובעיות התנהגותיות חמורות.